Departament d'Agricultura, Ramaderia, Pesca i Alimentació
La Comissió Europea ha concedit un ajut financer, en el marc del Reglament (CE) núm. 614/2007 del Parlament Europeu i del Consell, de 23 de maig de 2007, al projecte Life+"Farms for the future: innovation for sustainable manure management from farm to soil" (Life12 ENV/ES/000647) presentat i coordinat pel Departament d'Agricultura, Ramaderia, Pesca i Alimentació (DARP).
El projecte es realitza conforme al Reglament CE núm. 614/2007 (LIFE+), a les disposicions especials i generals, a la descripció tècnica i al pressupost detallat en els annexos de l'Acord de Subvenció signat entre la CE i el DARP.
En el marc de les accions previstes en l'Annex C (descripció tècnica detallada de les accions), concretament, l'acció B2 preveu la instal·lació i posada en funcionament d'un equip separador sòlid/líquid de purins porcins així com una avaluació a nivell tècnic i de rendiment d'aquest sistema de tractament per la optimització en la gestió del nitrogen i d'altres elements (P/Cu/Zn) en granges de producció porcina.
D'acord amb el que preveu aquest projecte LIFE 12 ENV/ES/000647 i en el marc de l'activitat de foment, el DARP ha valorat la necessitat d'instal·lar en l'explotació ramadera porcina més idònia un equip separador sòlids/líquids de purins i realitzar un assaig demostratiu amb la finalitat d'optimitzar la gestió de les dejeccions ramaderes.
Amb l'objectiu de seleccionar l'explotació ramadera de porcí més idònia per instal·lar-hi l'esmentat equipament, resulta convenient obrir un procés públic i transparent de selecció.
D'acord amb el que disposen els articles 39 i 40 de la Llei 13/2008, de 5 de novembre, de la presidència de la Generalitat i del Govern, a proposta de la Direcció General d'Agricultura i Ramaderia i en ús de les atribucions que m'han estat conferides,
Aquesta Ordre té per objecte establir el procediment per a la selecció de l'explotació ramadera de porcí que resulti més idònia per a la instal·lació d'un equip separador sòlids/líquids de purins porcins que permeti realitzar un assaig demostratiu amb la finalitat d'optimitzar la gestió d'aquestes dejeccions ramaderes.
Només poden formar part d'aquesta selecció les persones físiques o jurídiques titulars d'explotacions ramaderes de porcí degudament inscrites en el Registre d'Explotacions Ramaderes.
Els requisits que ha de complir l'explotació ramadera de porcí per ser seleccionada són els següents:
2.1 Destinar un volum mínim de 15.000 m 3 de purí/any al sistema de separació sòlid/líquid que s'instal·li a la seva explotació.
Els m 3 es calcularan d'acord amb el que s'estableix al Decret 136/2009, d'1 de setembre.
2.2 Estar ubicada dins el territori de Catalunya.
2.3 Estar ubicada en zones vulnerables a la contaminació de nitrats d'origen agrari.
2.4 Estar inscrita en estat d'alta al registre d'explotacions ramaderes d'acord amb la normativa vigent com a explotació de producció i/o reproducció, així com disposar del corresponent llibre de registre d'explotacions ramaderes degudament actualitzat i de les concessions administratives corresponents.
2.5 No disposar de cap sistema de tractament de separació sòlid líquid.
2.6 Disposar d'una connexió elèctrica trifàsica de 380 volts per una potència mínima de 16 kW.
2.7 Disposar d'un mínim de dues basses, que han de complir amb els criteris generals per al seu disseny i construcció d'acord amb el que estableix el Decret 136/2009 i/o la normativa vigent.
2.8 Disposar d'una superfície mínima de 4,2 x 2,5 metres on es pugui instal·lar la plataforma de la instal·lació del separador sòlid-líquid.
Obligacions de qui tingui la titularitat de l'explotació ramadera seleccionada.
Les obligacions que ha d'assumir la persona titular de l'explotació ramadera seleccionada són les següents:
3.1 Realitzar les modificacions d'operació i maneig de les dejeccions i sistemes de tractament adaptant-se a l' ús del separador sòlid/líquid.
3.2 Facilitar als tècnics del projecte l'accessibilitat a les instal·lacions del separador sòlid-líquid i la informació tècnica necessària per poder realitzar els assaigs pertinents així com un correcte anàlisi dels resultats.
3.3 Permetre la realització de jornades tècniques i visites col·lectives en la seva part demostrativa en el recinte on s'instal·larà el separador sòlid-líquid.
3.4 Garantir el bon ús del sistema de separació sòlid/líquid.
3.5 Assumir els costos de despesa elèctrica de funcionament de la màquina, així com els de gestió de les fraccions obtingudes.
3.6 La explotació ramadera seleccionada haurà d'incloure la imatge del projecte LIFE+ a la seva explotació durant el temps que duri l'assaig demostratiu.
Les anteriors obligacions seran assumides per qui tingui la titularitat de l'explotació ramadera seleccionada mitjançant la signatura d'un conveni de col·laboració amb el DARP, en els termes que determina l'article 13 d'aquesta Ordre.
El termini per a la presentació de sol·licituds per part dels titulars d'explotacions ramaderes interessats és de quinze dies a comptar des de l'endemà de la publicació d'aquesta Ordre al D iari Oficial de la Generalitat de Catalunya.
Les sol·licituds es formalitzaran en imprès normalitzat que es podrà descarregar des de la seu electrònica https://seu.gencat.cat/, del web http://agricultura.gencat.cat/ajutsentermini o obtenir en qualsevol dependència del DARP.
Aquestes sol·licituds s'adreçaran a la Direcció General d'Agricultura i Ramaderia i es presentaran en les oficines comarcals del DARP, preferentment, sense perjudici de fer ús de la resta de mitjans establerts en la Llei 30/1992, de 26 de novembre, i la Llei 26/2010, de 3 d'agost, dins el termini establert.
Documentació a presentar amb la sol·licitud
6.1 El procediment per a la selecció de l'explotació ramadera a que fa referència aquesta Ordre s'iniciarà amb la presentació d'una sol·licitud en la qual constarà la relació següent de documentació.
No obstant això, no cal aportar els documents indicats en els apartats següents en el cas que la persona sol·licitant els hagi presentat anteriorment a qualsevol òrgan de l'Administració de la Generalitat, sempre que no hagin transcorregut més de cinc anys des de la presentació i no hagin experimentat cap modificació.
En aquest supòsit, cal indicar clarament la data i l'òrgan o dependència en què van ser presentats i el procediment a què feien referència.
Si l'òrgan instructor, per causes alienes a la seva actuació, no pot aconseguir els documents, ha de requerir a la persona beneficiària que els aporti en el termini de 10 dies hàbils.
- Les dades identificatives de la persona física o jurídica titular de l'explotació ramadera.
En cas de ser persona jurídica, també les dades identificatives del seu representant i la dels poders o altres documents que l'habilitin per exercir la representació.
- La voluntat de participar en el procediment de selecció que es convoca mitjançant aquesta Ordre i el compromís de complir les obligacions establertes, en cas de resultar seleccionada l'explotació ramadera de la qual n'és titular.
6.2 L'imprès de sol·licitud inclourà declaracions responsables sobre els aspectes que es detallen a continuació:
a) El compliment dels requisits establerts per l'article 2 d'aquesta Ordre.
b) Estar al corrent de les seves obligacions tributàries i amb la Seguretat Social, de no tenir cap deute amb la Generalitat de Catalunya i de que està al corrent de pagament de l'Impost sobre Activitats Econòmiques o, en el seu cas, que es troba en un supòsit legal d'exempció.
c) El compromís de subscriure, en cas que l'explotació de la qual és titular resultés seleccionada, el conveni a que fa referència l'article 13 d'aquesta Ordre.
d) Declaració responsable del titular de l'explotació o, en el cas de persones jurídiques, del seu representant legal que no estan sotmesos a les causes que impedeixin adquirir la condició de persona beneficiària que estableix l'article 13 de la Llei 38/2003, de 17 de novembre, general de subvencions, ni es troben en el supòsit de l'article 99 del Decret 3/2002, de 24 de desembre, pel qual s'aprova el Text refós de la Llei de finances públiques de Catalunya.
e) La presentació de la sol·licitud per part del titular de l'explotació o del representant legal de l'entitat titular, comporta l'autorització al DARP per obtenir els certificats o verificar les dades que s'escaiguin a emetre per altres administracions o entitats públiques.
Si el sol·licitant o el representant legal de l'entitat sol·licitant denega expressament l'autorització esmentada, mitjançant l'imprès de sol·licitud, caldrà que aporti el certificat o els certificats corresponents.
Òrgans competents per a la selecció de l'explotació
7.1 L'òrgan instructor per a la selecció de l'explotació ramadera serà el Servei de Sòls i Gestió Mediambiental de la Producció Agrària.
7.2 L'òrgan competent per emetre la resolució sobre les sol·licituds presentades és la persona titular de la Direcció General d'Agricultura i Ramaderia,
7.3 A aquests efectes es nomena una Comissió de valoració, que serà l'òrgan encarregat d'analitzar i de valorar les sol·licituds presentades, formada pel subdirector o la subdirectora general d'Agricultura i els/les caps dels serveis d'Ordenació Agrícola, d'Ordenació Ramadera i de Sòls i Gestió Mediambiental de la Producció Agrària.
Criteris de selecció de l'explotació
A partir de les sol·licituds presentades se seleccionarà la proposta més ben valorada d'acord amb els criteris que s'estableixen a continuació fins a un màxim de 30 punts:
- Volum de purí destinat al sistema de separació: Fins a un màxim de 4 punts:
- Condicions adequades d'accessibilitat a les instal·lacions de separació sòlid-líquid de l'explotació: 5 punts.
- L'explotació ramadera disposa d'una bassa receptora que no ha de superar una àrea de 20 x 20 metres amb una alçada mínima de 1,5 metres per l'emmagatzematge del purí abans del seu tractament de separació: 4 punts.
- L'explotació ramadera disposa d'una superfície plana impermeable o contenidor per depositar la fracció sòlida del purí: 2 punts.
- L'explotació ramadera disposa de bàscula: 2 punts
- L'explotació ramadera disposa d'un sistema d'alimentació en que es redueixen els nivells de nitrogen en alimentació segons el Decret 136/2009, d'1 de setembre: Fins a un màxim de 3 punts.
- L'explotació ramadera disposa de sistemes que garanteixen un ús eficient en la gestió de l'aigua que permet reduir els volums de purins generats: fins a un màxim de 3 punts.
Ús d'abeuradors que redueixin al màxim el malbaratament d'aigua: 2 punts.
Disposa de sistemes de control de consum d'aigua (comptadors): 1 punt.
- El sistema de producció de l'explotació ramadera és: fins a un màxim de 5 punts
- Capacitació professional (assistència a jornades, cursos...) del titular/personal encarregat del sistema de tractament a l'explotació: fins a un màxim de 2 punts.
Caldrà que la granja compleixi aquests requisits al moment de la presentació de la sol·licitud de participació en el procés de selecció.
9.1 El procediment de selecció es farà en règim de concurrència competitiva.
9.2 L'òrgan instructor i l'òrgan competent per resoldre són els que determina l'article 7 d'aquesta Ordre.
9.3 La Comissió de valoració pot sol·licitar a l'òrgan instructor tots els documents i els informes que consideri necessaris per a l'elaboració de l'informe d'avaluació.
9.4 Un cop avaluades les sol·licituds, l'òrgan instructor formula la proposta de resolució provisional de selecció d'acord amb l'informe de la Comissió de valoració.
10.1 La proposta de resolució es notificarà individualment a tots els participants en la convocatòria.
10.2 El titular de l'explotació seleccionada ha de presentar un document d'acceptació, dins el termini de 10 dies hàbils a comptar des de l'endemà de la notificació de la proposta provisional de selecció.
Dins el mateix termini, els sol·licitants poden presentar al·legacions, que es tindran en compte en el moment de resoldre.
10.3 A través del document d'acceptació, l'explotació proposada com a seleccionada pot desistir de la sol·licitud presentada.
En aquest cas, es seleccionarà la següent explotació sol·licitant, per estricte ordre de puntuació, formulant una altra proposta provisional de selecció.
11.1 L'incompliment dels requisits no esmenables o del termini de presentació de sol·licituds comporta la inadmissió de la sol·licitud.
11.2 La manca de presentació de la documentació que preveu l'article 6 d'aquesta Ordre o la manca d'esmena dels requisits esmenables dins el termini de 10 dies hàbils i amb el requeriment previ i la manca de presentació del document d'acceptació, comportarà el desistiment de la sol·licitud.
11.3 Prèviament a la selecció de l'explotació, l'òrgan instructor ha de resoldre sobre la inadmissió o el desistiment de les sol·licituds i ha de notificar individualment la resolució d'inadmissió o desistiment al sol·licitant.
12.1 El termini màxim per emetre la resolució i notificar-la per escrit serà d'un mes a comptar des de la data que finalitza el termini de presentació de sol·licituds.
En cas de manca de resolució expressa, la sol·licitud es considera desestimada per silenci administratiu.
12.2 D'acord amb la documentació presentada, les comprovacions d'ofici efectuades i l'informe de la Comissió de valoració, l'òrgan instructor elevarà la proposta de resolució corresponent a l'òrgan competent per resoldre.
12.3 Contra la resolució de la persona titular de la Direcció General d'Agricultura i Ramaderia, que no posa fi a la via administrativa, es pot interposar recurs d'alçada davant el conseller o consellera d'Agricultura, Ramaderia, Pesca i Alimentació en el termini d'un mes a comptar de l'endemà de la notificació de la resolució, sense perjudici que se'n pugui interposar qualsevol altre que es consideri adient.
En cas de silenci administratiu el recurs d'alçada davant el conseller o consellera d'Agricultura, Ramaderia, Pesca i Alimentació es pot interposar en el termini de tres mesos a comptar a partir de l'endemà de la data en què s'exhaureix el termini per resoldre i notificar en els termes que determina l'apartat anterior.
12.4 La resolució del procediment de selecció de l'explotació serà publicada en el DOGC, a efectes de donar compliment a la Llei 19/2014, de 29 de desembre, de transparència, accés a la informació pública i bon govern.
Les obligacions que estableix l'article 3 d'aquesta Ordre seran assumides pel titular de l'explotació ramadera seleccionada mitjançant la signatura d'un conveni de col·laboració amb el DARP.
A l'esmentat conveni es determinaran, entre d'altres aspectes, els compromisos que assumeix el DARP i la durada i condicions en què es realitzarà l'assaig previst en el projecte LIFE 12 EN/ES/000647, acció B2 "Minimització de nitrogen i altres elements (P/Cu/Zn) en granges de producció porcina.
Aquesta Ordre entrarà en vigor l'endemà de la seva publicació en el D iari O ficial de la G eneralitat de C atalunya.
Conseller d'Agricultura, Ramaderia, Pesca i Alimentació